open-index/open-wikipedia-markdown huggingface dataset:
Slovenian kansallis- ja yliopistokirjasto

**Slovenian kansallis- ja yliopistokirjasto** (, ) on Slovenian pääkaupungissa Ljubljanassa toimiva maansa kansalliskirjasto ja yliopistollinen kirjasto.

Kirjaston alkuna pidetään Pyhän saksalais-roomalaisen keisarikunnan keisarinnan Maria Teresian vuonna 1774 antamalla määräyksellä perustettua Ljubljanan lyseon kirjastoa. Sen kirjakokoelman perustan muodosti noin 637 aiemmin hajotetun Ljublijanan jesuiittaoppilaitoksen tulipalosta säästynyttä teosta. Kirjasto sai vapaakappaleoikeuden provinssissaan 1807. Vuonna 1919 kirjasto sai Slovenian keskuskirjaston aseman nimellä *Valtion referenssikirjasto*. Tämä merkitsi vapaakappaleoikeuden laajentumista koko Slovenian alueelle. Vuonna 1921 kirjastosta tuli valtionkirjasto ja yksi koko aiemman Jugoslavian alueen vapaakappalekirjastoista. Yliopistokirjaston aseman se sai 1938. Arkkitehti Jože Plečnikin vuosina 1930–1931 suunnittelema, aluksi Belgradissa vastustusta herättänyt monumentaalinen yliopistokirjastorakennus valmistui 1941, ja kirjastotoiminnot muuttivat sinne. Vuonna 1945 yliopistokirjasto tunnustettiin Slovenian kansalliskirjastoksi, ja se nimettiin *Slovenian kansallis- ja yliopistokirjastoksi*. 

## Lähteet

## Aiheesta muualla

*IFLA World Report - Slovenia (The International Federation of Library Associations and Institutions)   (ifla-world-report.org)
Rooman kansallinen keskuskirjasto

**Rooman kansallinen keskuskirjasto** (, ) on  Italian pääkaupungissa Roomassa toimiva Italian kansalliskirjasto. 
Se on perustettu vuonna 1876.

Kirjaston nykyisen, 31. tammikuuta 1975 avatun kirjastorakennuksen suunnittelivat arkkitehdit Massimo Castellazzi, Tullio Dell'Anese ja Annibale Vitellozzi.

Italiassa on ainakin kahdeksan kansalliskirjastoksi kutsuttua kirjastoa. Näistä keskeisimpiä ovat Rooman kansallisen keskuskirjaston ohella Firenzen kansallinen keskuskirjasto ja Napolissa sijaitseva Vittorio Emanuele III:n kansalliskirjasto.

## Lähteet

   
## Aiheesta muualla

*Biblioteca Nazionale Centrale - Roma (video, kesto 6 min 26 s)  (youtube.com)
*Biblioteca nazionale centrale di Roma: Archivio digitale  (bnc.roma.sbn.it)
Karl Herman Pankakoski

**Karl Herman Pankakoski** (synt. **Hällström**, 17. kesäkuuta 1881 Sortavala – 10. joulukuuta 1967 Hämeenlinna) oli luonnontutkija sekä Sortavalan seminaarin johtaja ja luonnonhistorian ja maantiedon opettaja.

## Elämä

Karl Herman Pankakosken vanhemmat olivat Sortavalan kaupunginlääkäri, myöhemmin piirilääkäri ja lääkintöneuvos Herman Adolf Hällström ja Olga Maria Karolina Hjerppe. Hänen puolisonsa oli Selma Sofia Kristiina Europaeus. 

Pankakoski kirjoitti ylioppilaaksi Helsingin suomalaisesta yhteiskoulusta vuonna 1899 ja valmistui Helsingin yliopistosta filosofian kandidaatiksi 1903. Sen jälkeen hän toimi luonnonhistorian ja maantiedon opettajana, ensin Porissa ja Tampereen yhteiskoulussa vuoteen 1907 sekä vuonna 1906 assistenttina yliopiston maantieteen laitoksella tutkien perinnöllisyystiedettä. Hän julkaisi aiheesta myös kirjan. Sortavalan seminaarin luonnontieteiden lehtoriksi hän tuli vuonna 1911 ja jatkoi opetustyötä myös tultuaan valituksi seminaarin varajohtajaksi 1926. Johtajana hän aloitti vuonna 1935 toimittuaan sitä ennen vuosina 1934–1935 vt. johtajana. Hän opetti samalla vuosina 1921–1935 Sortavalan tyttökoulussa. Hän suomensi itse ja vaimonsa kanssa luonnontieteeseen liittyviä kirjoja ja avusti muun muassa *[[Luonnon ystävä]]* -lehteä.

Pankakoski oli syvällisesti perehtynyt Laatokan Karjalan luontoon ja maantieteeseen, ja tunnettu etevänä ja pidettynä opettajana, joka ymmärsi nuorisoa. Hän oli Sortavalan kaupunginvaltuuston jäsen vuosina 1926–1928 ja toimi Raja-Karjalan säätiön hallituksessa.

Pankakosken johtajakautta Sortavalan seminaarissa rasittivat talvisota ja jatkosota, jotka merkitsivät seminaarin evakkomatkoja sisämaan opettajaseminaarien suojaan. Seminaari pääsi jälleenrakentamaan Pankakosken johdolla Sortavalaan jatkosodan vuosina 1942–1944, mutta vuonna 1944 seminaari evakuoitiin Sortavalasta lopullisesti. Pankakoski sijoitettiin Raaheen, jonne seminaarin naisosasto oli siirretty Raahen seminaarin yhteyteen.

Pankakoski vietti viimeiset vuotensa Tyrvännön Lepaalla ja kuoli siellä 86-vuotiaana.

## Julkaisut
* Hällström, K. H., Periytymisestä. Otava, 1910 (Ylioppilaiden keskusteluseuran julkaisuja ; n:o 5.) 
* Hällström, K. H., Kivilinna, Väinö, Kansakoulun luonnontieto. Gummerus, 1915.
* Kouluherbario: ohjeita kasveja keräileville koululaisille / kirjoittaneet Selma ja K.H. Hällström. Yrjö Weilin & kumpp. osakeyhtiö, [1911]. (Nuorison lomakirjasto ; n:o 2.)

## Lähteet
* Iivar Kemppinen: Sortavalan seminaarin historia Helsinki: Kymölän kilta, 1969

### Viitteet
Haderslevin hiippakunta

**Haderslevin hiippakunta** () on yksi Tanskan kansankirkon hiippakunnista. Hiippakunnan pääkirkko on Haderslevin tuomiokirkko Haderslevissä.

Hiippakunta on perustettu vuonna 1922. Hiippakunnan raja yltää Saksan puolelle Ejderen-jokeen saakka, sillä hiippakunnan alaisuudessa on myös Saksan puolella toimiva Etelä-Schleswigin tanskalainen kirkko.

Vuoden 2017 alussa hiippakunnan alueella asui 474 885, joista hiippakunnan seurakuntiin kuului 385 362. Tämä tarkoittaa sitä, että väestöstä hiippakunnan seurakuntiin kuului 82,1%. Hiippakuntaan kuului 7 rovastikuntaa ja 173 tavallista seurakuntaa sekä 4 vaaliseurakuntaa. Kirkkoja oli 216, pappeja 208.

## Rovastikunnat
*Aabenraan rovastikunta
*Frederician rovastikunta 
*Haderslevin tuomiorovastikunta 
*Hedenstedin rovastikunta
*Koldingin rovastikunta
*Sønderborgin rovastikunta
*Vejlen rovastikunta

## Piispat
Hiippakunnan piispoina ovat toimineet seuraavat henkilöt:

* 1923–1936: Ove Waldemar Ammundsen 
* 1936–1955: Carl Wulff Noack 
* 1956–1964: Frode Beyer 
* 1964–1980: Thyge Vilhelm Kragh 
* 1980–1999: Olav Christian Lindegaard 
* 1999–2013: Niels Henrik Arendt 
* 2013→ Marianne Christiansen

## Lähteet

## Aiheesta muualla
* Viralliset sivut
Gillian Hills

**Gillian Hills** (s. 5. kesäkuuta 1944 Kairo, Egyptin kuningaskunta) on brittiläinen näyttelijä ja laulaja. Hän sai aluksi kuuluisuutta teini-ikäisenä esiintyessään brittielokuvissa *[[Paha tyttö]]* (1960) ja *[[Blow-Up – erään suudelman jälkeen]]* (1966). Hän asui Ranskassa useiden vuosien ajan, jossa hän aloitti laulajanuran ja esiintyi lukuisissa ranskalaiselokuvissa.

## Filmografia
### Elokuvat
**[[Vaarallisia suhteita (vuoden 1959 elokuva)|Vaarallisia suhteita]]* (1959) 
**[[Paha tyttö]]* (1960)
**[[Pikku pariisittaret]]* (1962)
**[[Die goldene Göttin vom Rio Beni]]* (1964)
**[[Lana – alastomien kuningatar]]* (1964)
**[[Blow-Up – erään suudelman jälkeen]]* (1966)
**[[Inadmissible Evidence]]* (1968)
**[[Three]]* (1969)
**[[Eros (elokuva)|Eros]]* (1970)
**[[La faute de l’abbé Mouret]]* (1970)
**[[Kellopeliappelsiini (elokuva)|Kellopeliappelsiini]]* (1971)
**[[Paholaisen vallassa]]* (1972)
**[[Il mio nome è Scopone e faccio sempre cappotto]]* (1974)
**[[La muerte llama a las 10]]* (1974)

### Televisiosarjat
**[[The Owl Service]]* (1969–1970)
**[[Kahden kerroksen väkeä]]* (1971)
**[[Casanova (minisarja)|Casanova]]* (1971)

## Diskografia
### EP-levyt ja singlet
**Cha cha Stop* (Barclay Records, 1960) 
*”Près de la cascade” (Barclay, 1960) 
**Si tu veux que je te dise* (Barclay, 1960) 
*”Cou-couche panier” (Barclay, 1960) 
**Spécialisation* (Barclay, 1960) 
**Ma Première Cigarette* (Barclay, 1960)
**Jean-Lou* (Barclay, 1961) 
*”Tu peux” (Barclay, 1961) 
**Zou bisou bisou* (Barclay, 1961) 
**En dansant le twist* (Barclay, 1962) 
**Musique du film Les Parisiennes* (Barclay, 1962)
**Tu mens* (Barclay, 1963) 
**Qui a su* (Barclay, 1965) 
**Rien n’est changé* (AZ Records, 1965) 
*”Look at them” (Vogue Records, 1965)

## Lähteet
Nepalin kansalliskirjasto

**Nepalin kansalliskirjasto** (, , lyh. NNL) on Nepalin 3. suurimmassa kaupungissa, pääkaupunki Kathmandun naapurina sijaitsevassa  Lalitpurissa sijaitseva maansa kansalliskirjasto. Se toimii Nepalin opetusministeriön alaisuudessa.

Nepalin hallitus perusti kansalliskirjaston tammikuussa 1957. Kirjaston ydinkokoelman muodosti alkuvaiheessa vuonna 1956 hankittu, kuninkaan neuvonantajana toimineen Rajguru Hem Raj Pandeyn kirjaston aineisto. Kokoelma siirrettiin Singha Durbariin, Rana-suvun hallitsijoiden kaudella valmistuneen palatsikokonaisuuden tiloihin ja yhdistettiin siellä jo aiemmin sijainneen kirjaston (Central Secretariat Library) kanssa. Kokoelmaan kuului tässä vaiheessa 34&nbsp;292 kirjaa ja sarjajulkaisua. 

Kansalliskirjasto muutti nykyisiin tiloihinsa Lalitpurissa, Rana-kaudella rakennetun Harihar Bhawan -palatsin eteläisen siiven ensimmäiseen kerrokseen vuonna 1961. Pääosa kansalliskirjaston kokoelmista jouduttiin sittemmin sulkemaan turvallisuussyistä yleisöltä kirjastorakennuksen vaurioiduttua vakavasti vuoden 2015 maanjäristyksessä. Tämän jälkeen kokoelmaa on säilytetty erään koulun tiloihin väliaikaisesti varastoituna (yhä tammikuussa 2018), osa säkkeihin pakattuna. Kirjojen ja muun materiaalin todettiin olevan alttiina erilaisten hyönteisten aiheuttamille aineistotuhoille.

Vuonna 2015 kirjaston kokoelmissa oli yli 100&nbsp;000 kirjaa tai dokumenttia, toisen lähteen mukaan vuonna 2017 yhteensä 150&nbsp;000 kirjaa. Aineiston pääkielet ovat nepali, englanti, hindi ja sanskriitti. Kirjaston palveluksessa oli 23 henkeä. Vuoden 2018 alussa kirjaston johtajana ja ylikirjastonhoitajana toimi Upenda Prasad Mainali.

## Lähteet

   
## Aiheesta muualla
*IFLA World Report - Nepal (The International Federation of Library Associations and Institutions)   (ifla-world-report.org)
Bakelin departementti

**Bakelin departementti** on hallintoalue Tambacoundan alueella Senegalissa. Sen hallinnollinen keskus on Bakel. Departementin pinta-ala on 22&nbsp;378 neliökilometriä. Vuoden 2023 väestönlaskennan mukaan siellä oli 189&nbsp;937 asukasta.

Bakelin departementti on pinta-alaltaan yksi Senegalin suurimmista (11 % maan pinta-alasta). Se rajoittuu etelässä Tambacoundan alueen Kédougoun ja lännessä Tambacoundan departementteihin, pohjoisessa Saint Louisin alueeseen sekä idässä Maliin ja Mauritaniaan. Alue on pinnanmuodostukseltaan etupäässä tasankoa. Idässä virtaavat Senegal ja sen sivujoki Falémé. Niériko ja Badiara kuuluvat Gambiajoen vesistöön. Seutu kuuluu Sudanin ja Sahelin vyöhykkeisiin.

Departementtiin kuuluvat Bakelin kaupunkikunta sekä Belen, Kenieban, Mouderyn arrondissementit. Jälkimmäiset käsittävät 11 maalaiskuntaa. Asukasmäärältään departementti on yksi Senegalin pienimmistä (1,0 % maan väestöstä). Seudulta muuttaa paljon siirtolaisia muualle Afrikkaan ja Ranskaan.

Seudun pääelinkeinot ovat maanviljely ja karjanhoito. Myyntiin kasvatetaan puuvillaa ja maapähkinää. Kaupallinen keskus on Bakel.

## Lähteet
Ranskan ympäriajo 2000

**Ranskan ympäriajo 2000** alkoi 1. heinäkuuta ja päättyi 23. heinäkuuta 2000. Kilpailun voitti alun perin toisen peräkkäisen kerran Yhdysvaltain Lance Armstrong, toiseksi sijoittui hänelle 6.02 minuuttia hävinnyt Saksan Jan Ullrich ja kolmas oli Espanjan Joseba Beloki 10.04 minuuttia voittajalle hävinneenä.

Vuonna 2012 Lance Armstrongin voitto mitätöitiin hänen dopingin käyttönsä paljastuttua.

## Lähteet
Ranskan ympäriajo 2002

**Ranskan ympäriajo 2002** alkoi 6. heinäkuuta ja päättyi 28. heinäkuuta 2002. Kilpailun voitti alun perin neljännen peräkkäisen kerran Yhdysvaltain Lance Armstrong, toiseksi sijoittui hänelle 7.17 minuuttia hävinnyt Espanjan Joseba Beloki ja kolmas oli Liettuan Raimondas Rumšas 8.17 minuuttia voittajalle hävinneenä.

Vuonna 2012 Lance Armstrongin voitto mitätöitiin hänen dopingin käyttönsä paljastuttua.

## Lähteet
Ranskan ympäriajo 2003

**Ranskan ympäriajo 2003** alkoi 6. heinäkuuta ja päättyi 27. heinäkuuta 2003. Kilpailun voitti alun perin viidennen peräkkäisen kerran Yhdysvaltain Lance Armstrong, toiseksi sijoittui hänelle 1.01 minuuttia hävinnyt Saksan Jan Ullrich ja kolmas oli Kazakstanin Aleksandr Vinokurov 4.14 minuuttia voittajalle hävinneenä.

Vuonna 2012 Lance Armstrongin voitto mitätöitiin hänen dopingin käyttönsä paljastuttua.

## Lähteet
Ranskan ympäriajo 1999

**Ranskan ympäriajo 1999** alkoi 3. heinäkuuta ja päättyi 25. heinäkuuta 1999. Kilpailun voitti alun perin Yhdysvaltain Lance Armstrong, toiseksi sijoittui hänelle 7.37 minuuttia hävinnyt Sveitsin Alex Zülle ja kolmas oli Espanjan Fernando Escartín 10.26 minuuttia voittajalle hävinneenä.

Vuonna 2012 Lance Armstrongin voitto mitätöitiin hänen dopingin käyttönsä paljastuttua.

## Etapit

## Kokonaiskilpailun lopputulos

## Lähteet
Luettelo Boeing 747:n onnettomuuksista

**[[Boeing 747]]** on Boeingin valmistama nelimoottorinen, laajarunkoinen pitkän toimintamatkan matkustajakone. Sitä on vuodesta 1969 alkaen valmistettu syyskuuhun 2018 mennessä 1&nbsp;547 kappaletta.

Valmistetuista koneista 63 eli noin 4,1 prosenttia on marraskuuhun 2018 mennessä tuhoutunut onnettomuuksissa, terroriteoissa ja muissa tapahtumissa. Vertailun vuoksi saman aikakauden laajarunkokoneista Douglas DC-10:llä vastaava osuus on 7,4 prosenttia ja Lockheed L-1011 TriStarilla 4,0 prosenttia.

Boeing 747 -koneet ovat olleet osallisena kahdessa ilmailuhistorian pahimmassa onnettomuudessa. Pahin onnettomuus tapahtui 27. maaliskuuta 1977, kun kaksi 747-konetta törmäsi toisiinsa Teneriffan pohjoisella lentoasemalla. Onnettomuudessa kuoli 583 ihmistä. Toiseksi pahin onnettomuus oli uhrimäärältään lähes yhtä suuri: Japan Airlinesin lennon 123 sivuperäsin irtosi ja hydraulijärjestelmät lakkasivat toimimasta äkillisen paineistuksen menettämisen seurauksena. Miehistö sai pidettyä koneen ilmassa 32 minuuttia, mutta se törmäsi lopulta vuoreen ja 520 ihmistä kuoli.

Alla olevaan taulukkoon on listattu kaikki onnettomuudet ja muut tapahtumat, jotka ovat johtaneet koneen tuhoutumiseen tai hylkäämiseen. Lisäksi artikkelin lopussa on listattu muita huomattavia onnettomuuksia, joissa osallisena ollut lentokone ei tuhoutunut. Listassa ovat onnettomuudet, joissa tuli kuolonuhreja, sekä kaappaukset, joissa kuoli vähintään yksi muu henkilö kuin kaappari.

## Luettelo

## Muita huomattavia onnettomuuksia

## Lähteet
Karakoro

**Karakoro** on Senegalin sivujoki Mauritaniassa ja Malin rajalla. Sen pituus on 310 kilometriä ja valuma-alueen laajuus 25&nbsp;000–40&nbsp;000 neliökilometriä.

Joki saa alkunsa Kiffan kaupungin koillispuolelta, virtaa kohti etelää ja laskee Senegaliin Ambidédin ja Bakelin välillä. Sen heikko virtaus muodostaa useita tulvajärviä.

Karakoro on myös kunta Malin Kayesin alueen Kayesin piirissä.

## Lähteet
Kolimbiné

**Kolimbiné** (myös *Kolinbiné*) on Senegalin sivujoki Malissa ja Mauritaniassa. Sen pituus on 450 kilometriä ja valuma-alueen laajuus 20&nbsp;000–50&nbsp;000 neliökilometriä.

Joki saa alkunsa Ouadou-nimisenä Nioron kaakkoispuolelta. Se virtaa hiekkaisella tasangolla muodostaen useita tulvajärviä, joista huomattavin on Magui. Kolimbiné laskee Senegaliin vähän ennen Kayesin kaupunkia.

Kolimbinén virtaus on heikko seudun kuivan ilmaston takia. Alajuoksullaan Kabatén mittausasemalla se on vuosittain neljästä kahdeksaan kuukautta kokonaan vailla vettä. Valuma-alueen arviointia vaikeuttaa pohjoisen autiomaaluonne.

## Lähteet
Yleisluistelun maailmanmestaruuskilpailut 2016

**Vuoden 2016 [[yleisluistelun maailmanmestaruuskilpailut]]** kilpailtiin Berliiniissä, Saksassa 5.–6. maaliskuuta 2016. Mestaruuden voittivat alankomaalainen Sven Kramer ja tšekkiläinen Martina Sáblíková. Molemmat olivat nopeimpia kahdella pisimmällä matkalla. Venäjän Denis Juskov oli nopein miesten 500 metrillä ja Norjan Sverre Lunde Pedersen 1&nbsp;500 metrillä. Japanin Miho Takagi oli paras naisten 500 metrillä ja Alankomaiden Ireen Wüst 1&nbsp;500 metrillä. Kilpailuihin osallistui 24 mies- ja 24 naisluistelijaa 15 maasta.

Kramerille mestaruus oli kahdeksas ja Sáblíkoválle neljäs.

## Miehet

## Naiset

## Lähteet
* SpeedSkatingNews - World Allround Championships 2016

### Viitteet
Rossio

**Rossio** (*Praça do Rossio*, viralliselta nimeltään *Praça de Dom Pedro IV*) on Lissabonin keskusaukio. Se sijaitsee pääkatu Rua Augustan pohjoispäässä ja se on vilkas bussi- ja taksiliikenteen keskus. Aukion keskellä on Brasilian keisarin ja Portugalin kuninkaan Pedro IV:n patsas. Aukion pohjoispäässä on kansallisteatteri *Teatro Nacional Dona Maria II* ja sen länsipuolella (yhden korttelin päässä) päärautatieasema. Menneinä vuosisatoina aukiota käytettiin härkätaisteluiden ja julkisten teloitusten näyttämönä. 


Image:Lisbon_09882_Lisboa_Pra%C3%A7a_don_Pedro_2006_Luca_Galuzzi.jpg|Näkymä teatterille päin
Image:Estação do Rossio .jpg|Rossion julkisivuja
Image:Estacao Rossio.jpg|Rossion rautatieasema
Image:Praça Dom Pedro IV Lisboa.jpg|Aukion kiveyksen kuvioita
Image:Lisbon (3577158836).jpg_|Suihkulähde puiden keskellä
Image:Rossio,_Lisboa_(3076279546).jpg|Suihkulähteen iltavalaistus
Image:Lisbon10.jpg_|Rossion julkisivuja suihkulähteen takaa
Image:Lisbonne Rossio (489562272).jpg|Teatteri ja aukio valaistuna
Image:Rossio (1) - Jul 2008.jpg|Kevät Rossiolla
Image:O centro de Lisboa.jpg|Laajakulmainen kuva
Image:Praça Dom Pedro IV (Rossio).jpg|Ilmakuva
Image:Hotel Avenida Palace, Lissabon - panoramio.jpg|Mainosvaloja


## Lähteet

## Aiheesta muualla
Koppinen

**Koppinen** on sukunimi, joka on muun muassa seuraavilla suomalaisilla henkilöillä:

*Ilmari Koppinen (s. 1918), apulaisprofessori, sotaveteraani, veteraaniurheilija
*Miika Koppinen (s. 1978), jalkapalloilija
*Veikko Koppinen (salanimi *Viljami Korpi*, 1910–1993), kenraaliluutnantti

Koppinen-sukunimen alkuperä juontaa juurensa nimeen Jaakob.

Kristillisestä henkilönimestä Jaakob on omaksuttu monia skandinaavisia muunnoksia, kuten omaperäinen mukaelma Jaakoppi. Siitä irtosi loppuosa, ja niin syntyi nimi Koppi, josta edelleen muovautui sukunimi Koppinen. Siitä on kirjallisia mainintoja esimerkiksi Lappeella 1659 Jören Koppi, Iissä 1652 Mihell Kåppilå.

## Lähteet
Iranin ilmavoimien lento 48

**Iranin ilmavoimien lento 48** (**ULF48**) oli 9. toukokuuta 1976 lennetty Keisarillisen Iranin ilmavoimien kuljetuslento Teheranista Madridin kautta McGuiren lentotukikohtaan New Jerseyssä. Lennolla käytetty Boeing 747-131F -rahtikone räjähti ja syöksyi maahan, kun siihen osui salama lähellä Madridia. Kaikki kymmenen miehistön jäsentä ja seitsemän matkustajaa kuolivat onnettomuudessa.

## Tapahtumat
Lento 48 lähti Teheranin Mehrabadin lentoasemalta kello 8.20 (GMT) ja nousi 33&nbsp;000 jalan matkalentokorkeuteen. Madridin lennonjohto antoi koneelle luvan laskeutua 10&nbsp;000 jalkaan kello 14.25. Viisi minuuttia myöhemmin miehistö kertoi poikkeavansa reitistä vasemmalle ukkosmyrskyn vuoksi. Kello 14.32 lento 48 sai luvan laskeutua 5&nbsp;000 jalkaan ja ottaa yhteyden lähestymislennonjohtoon. Miehistö otti yhteyden kello 14.33, ilmoitti ukkospilvistä koneen edessä ja pyysi ohjeistusta niiden ympäri. Viimeisessä radioviestissä lennon 48 miehistö kuittasi saamansa suunnan ja kertoi laskeutuvansa 5&nbsp;000 jalkaan. Koneen hylky löytyi myöhemmin maatilalta 3&nbsp;000 jalan korkeudesta.

Tutkinnassa selvisi, että koneen etuosaan oli osunut salama, joka oli poistunut koneen rungosta vasemman siivenkärjen kautta. Osa salaman virrasta oli kuitenkin purkautunut siiven etureunassa olleen niitatun liitoksen kautta ja sytyttänyt polttoainetankissa olleet huurut tuleen. Seurasi räjähdys, jonka seurauksena siiven yläpinnan paneeli irtosi muuttaen siiven aerodynaamisia ominaisuuksia radikaalisti. Muutos oli suurin siiven uloimmassa osassa, joka alkoi väristä. Värinä irrotti ensin HF-antennin ja siiven kärjen, sitten loputkin vasemmasta siivestä.

## Lähteet

## Aiheesta muualla
*
Tervapiiska

**Tervapiiska** tai **tervaspamppu** on suomalainen historiallinen lähitaisteluase. Tervapiiska on paksusta köydestä tehty noin 80 senttiä pitkä ase, jonka kärjessä on sitä koossa pitävä solmu ja toisessa päässä kahva. Köysi, josta ase on tehty, on tervattu vahvistusmielessä.

Santeri Alkio kuvailee tätä asetta kirjassaan Puukkojunkkarit, jossa se on tärkeä ase kirjan ensimmäisen osan päättävässä Korvenloukon tappelussa. Samoin Aleksis Kivi mainitsee aseen kahdessakin teoksessaan: Seitsemässä veljeksessä Viertolan kartanon vouti kantaa sellaista kädessään, kun kartanon väki isännän johdolla tulee katsomaan kuinka heidän karjansa on käynyt Hiidenkivellä; Nummisuutareissa tervapamppu Eskon äidin Martan kädessä pelottaa perheen miesväkeä.

Nykyisin ase on näyttämön ulkopuolella laiton.

## Lähteet
*Stundars – Tervaspamppu
China Airlinesin lento 611

**China Airlinesin lento** oli taiwanilaisen China Airlinesin reittilento Taipein Taoyuanin kansainväliseltä lentoasemalta Hongkongin kansainväliselle lentoasemalle 25. toukokuuta. Etelä-Kiinan meren yläpuolella Boeing 747-209B -lentokoneen runko hajosi ja kone putosi mereen. Kaikki koneessa olleet 225 henkilöä kuolivat. 

## Kone
Kone oli Boeing 747, reksteritunnukseltaan B-18255. Kone oli 24 vuotta ja 11 kuukautta vanha, ja sen oli tarkoitus olla viimeisellä lennollaan ennen myyntiä Orient Thai Airlinesille. 

Koneessa oli 225 ihmistä, joista kolme oli lapsia ja 19 miehistöä. 

## Lento

Kone lähti portilta kymmenen minuuttia myöhässä kello 14.50. Kone rullasi kiitotielle 06 ja sai lähtöluvan kello 15.07.

### Onnettomuus

Kone ehti lentää 23 minuuttia, ja koneen lähestyessä 10&nbsp;500:aa metriä se katosi tutkasta. 

Koneen ollessa vielä nousussa koneen perän alaosan runko kärsi rakenneviasta ja repeytyi irti. Kone alkoi hajota perästä päin ja tuhoutui useaan osaan. Koneen runko putosi mereen noin 50 kilometrin päähän Taiwanista, ja kaikki koneessa olleet kuolivat. 

Koneen romua löydettiin rantaan ajautuneena 45 kilometriä turmapaikalta Changhuasta. 

## Onnettomuuden syyt

Onnettomuuden aiheutti vuonna 1980 tapahtunut pyrstökosketus Hongkongin Kai Takin lentoasemalla, jolloin koneen pyrstö vaurioitui. Sen korjaus oli tehty väärin, jolloin pyrstöön jäi rakenneheikkous. Samantapainen syy oli JAL 123:n onnettomuudella.

## Lähteet
Federico García Lorcan lentoasema

**Federico García Lorcan lentoasema** (myös **Granada-Jaénin lentoasema**; ) on lentoasema, joka sijaitsee Chauchinan kunnassa 17 kilometrin päässä Granadan kaupungista länteen. Sitä käytti hieman yli 900&nbsp;000 matkustajaa vuonna 2017.

## Lentoyhtiöt ja kohteet

## Lähteet

## Aiheesta muualla

* Federico García Lorcan lentoasema Aenan sivuilla
Leila Hietala-Hämäläinen

**Leila Sinikka Hietala-Hämäläinen** (ent. **Hietala**; s. 26. syyskuuta 1934 Pohjois-Pirkkala) on suomalainen kuvanveistäjä. Hän on opiskellut Suomen Taideakatemian koulussa vuosina 1965–1968 ja toiminut opettajana Taideteollisessa korkeakoulussa vuosina 1973–1979 sekä Lahden taidekoulussa 1975–1979. Hämäläinen on toteuttanut eräitä julkisia taideteoksia sekä suunnitellut kolmisenkymmentä mitalia.

## Julkisia teoksia
**Jo joutui…* (seinäreliefi), Tesomajärven koulu, Tampere, 1968
*V. I. Leninin muistoreliefi, Vuorimiehenkatu 35, Helsinki, 1970 (varastettu 2015)
*Helsingin ensimmäisen kaupunginvaltuuston muistoreliefi, Bockin talo, Helsinki, 1974
**Uimahyppy*, Tapiolan uimahalli, Espoo, 1975
*Olga Aikalan muistoreliefi, Aikatalo, Helsinki, 1976
**Opettaja, opettaja*, Puolarmetsän sairaala, Espoo, 1977
*siirtolaismuistomerkki *Kevät*, Alajärven kirkon piha, Alajärvi, 1982
**Elämälle*, Salpakankaan terveyskeskus, Hollola, 1984
**Pikkuveli ja isosisko*, Koukkuniemen vanhainkoti, Tampere, 1985
**Pihapiirin pantteri*, Kukonkallion vanhainkoti, Salo, 1998

### Valokuvia julkisista teoksista

Tiedosto:Leila Hämäläinen Jo joutui 1968.JPG|*Jo joutui...*, Tampere, 1968.
Tiedosto:Helsinki Vuorimiehenkatu 35 Vladimir Lenin plaque 2013-06-08.jpg|*V. I. Leninin muistolaatta*, Helsinki, 1970. Laatta on varastettu vuonna 2015.
Tiedosto:Helsingin ensimmäisen kaupunginvaltuuston muistolaatta, Leila Hietala-Hämäläinen 1974.jpg|*Helsingin ensimmäisen kaupunginvaltuuston muistolaatta*, Helsinki, 1974.
Tiedosto:Kevät by Leila Hämäläinen 1982.JPG|*Kevät*, Alajärvi, 1982.
Tiedosto:Pikkuveli ja isosisko.jpg|*Pikkuveli ja isosisko*, Tampere, 1985.


## Lähteet
Badajozin lentoasema

**Badajozin lentoasema** ()  on lentoasema, joka sijaitsee 13 kilometrin päässä Badajozin kaupungista itään. Sitä käytti hieman alle 50&nbsp;000 matkustajaa vuonna 2017.

Lentoasema jakaa kiitotiensä ja lennonjohtotorninsa viereisen Talavera la Realin lentotukikohdan kanssa.

## Lentoyhtiöt ja kohteet

* Iberia, Air Nostrumin operoimana: Barcelona, Madrid-Barajas

## Lähteet

## Aiheesta muualla

* Badajozin lentoasema Aenan sivuilla
Monarca (1756)

**Monarca** oli Espanjan laivaston vuonna 1756 vesille laskettu Triunfante-luokan kaksikantinen 68-tykkinen linjalaiva.

## Valmistus

Alus tilattiin Ferrolista Reales Astillero de Esteiroslta, missä köli laskettiin 1. huhtikuuta 1754 telakkanumerolla 20. Alus laskettiin vesille 13. kesäkuuta 1756 ja otettiin palvelukseen huhtikuussa 1759.

## Palvelus
Espanjan ja Britannian välinen sota alkoi kesäkuussa 1779. Alus osallistui 16. tammikuuta 1780 Cabo de São Vicenten taisteluun, jossa se vallattiin. Alus rekisteröitiin ja nimettiin *HMS Monarcaksi* 20. huhtikuuta. Alus varustettiin Portsmouthissa 7. toukokuuta - 19. syyskuuta, mikä maksoi 15&nbsp;338 puntaa 18 shillinkiä.

Alus otettiin palvelukseen huhtikuussa ensimmäisenä päällikkönään John Gell. Alus lähti 29. marraskuuta Hoodin mukana Länsi-Intiaan, mistä se lähti Itä-Intiaan 18. huhtikuuta 1781. Alus saapui määränpäähänsä 3. lokakuuta. Alus osallistui Sadrasin taisteluun 17. helmikuuta 1782, Providienin taisteluun 12. huhtikuuta, Negapatamin taisteluun 6. heinäkuuta, Trincomaleen taisteluun 3. syyskuuta ja Cuddaloren taisteluun 20. kesäkuuta 1783 ennen kuin se lähti kotimatkalle.

Alus poistettiin palveluksesta kesäkuussa 1784. Alus tarkastettiin heinäkuussa 1791 Portsmouthissa, minkä jälkeen se myytiin 13. lokakuuta 1&nbsp;061 punnalla.

## Lähteet
*
*
*
*

### Viitteet
Ulla-Maija Siikavire

**Ulla-Maija Siikavire** (o.s. Karjula, 21. syyskuuta 1945 Kurikka) on suomalainen näyttelijä ja ilmaisutaidon opettaja. Ahaa Teatterista näyttelijänuransa aloittanut Siikavire siirtyi vapaaksi taiteilijaksi 1981. Hän on työskennellyt lukuisissa Yle TV2:n komedia- ja draamasarjoissa aina 1970-luvun lopulta alkaen.

## Elämä ja ura
Ulla-Maija Siikavire syntyi toimitusjohtaja Pentti Karjulan ja sairaanhoitaja Ulla Karjulan perheeseen. Hän opiskeli Suomen teatterikoulussa vuosina 1969–1973 ja oli kiinnitettynä Ahaa Teatteriin 1973–1981.

Siikavireen näyttämötehtäviä ovat muun muassa Hanka-Manta (*Hölmöläiset*), Polja (*Pikkuporvarit*) ja Ippolina (*Kaksitoista tuolia*).

Tamperelaisen Yle TV2:n  televisiotuotannot ovat olleet merkittävä osa Siikavireen taiteilijanuraa. Hän on näytellyt vuosikymmenten varrella muun muassa sarjoissa ''Tankki täyteen'' ja ''Reinikainen'' sekä ''Pakanamaan kartta'', ''Elämän suola'' ja ''Korpelan kujanjuoksu''. Lähiödraamassa ''Kotirappu'' Siikavire näytteli isohkon roolin Anneli Eskolana. Maalaisdraamassa ''Lehmän vuosi'' hän teki Kerttu Rintamäen roolin.

Syyskaudella 1990 ensiesityksensä saaneessa Maria Jotunin tekstiin perustuvassa viisiosaisessa televisiodraamassa *[[Huojuva talo (televisiosarja)|Huojuva talo]]* Siikavire näytteli Sannan roolin.

## Filmografia
### Televisiosarjat
* *[[Tankki täyteen]]* (1978) 
* *[[Reinikainen]]* (1983)
* *[[Tarkkis]]* (1986)
* *[[Kotirappu]]* (1987) 
* *[[Huojuva talo (televisiosarja)|Huojuva talo]]* (1990)
* *[[Pakanamaan kartta]]* (1991)
* *[[Luonnonmukainen rakastaja]]* (1992) 
* *Luonnollinen kuolema* (1992) 
* *Pappa rakas* (1993) 
* *Autopalatsi* (1994) 
* *[[Elämän suola]]* (1996–1997) 
* *[[Trasselirakastaja]]* (1999–2000) 
* *[[Tie Eedeniin]]* (2003–2004) 
* *[[Lehmän vuosi]]* (2006–2010) 
* *[[Korpelan kujanjuoksu]]* (2016–2017)

### Televisioelokuvat
* *Maisa ja upseeri* (1973)
* *Lulu* (1982)
* *Pieni rikostarina* (1986)
* *[[Niskavuoren Heta (vuoden 1987 elokuva)|Niskavuoren Heta]]* (1987) 
* *Hiltu ja Ragnar* (1988)

## Lähteet
*

### Viitteet

## Aiheesta muualla
* 
* 
*
Zoo TV: Live from Sydney

**Zoo TV: Live from Sydney** on irlantilaisen rockyhtyeen U2:n vuonna 1994 julkaisema konserttielokuva. Elokuvan on ohjannut David Mallet, ja se on taltioitu 27. marraskuuta 1993 Sydneyn jalkapallostadionilla yhtyeen Zoo TV Tour -kiertueen konsertissa. *Zoo TV: Live from Sydney* julkaistiin alun perin 17. huhtikuuta 1994 VHS- ja Laserdisc-formaateissa, ja se myös esitettiin televisiossa ympäri maailmaa. Vuonna 2006 konsertti julkaistiin DVD-formaatissa digitaalisesti uudelleenmasteroituna.

Vuonna 1995 *Zoo TV: Live from Sydney* palkittiin parhaan musiikkielokuvan Grammy-palkinnolla.

Suomessa *Zoo TV: Live from Sydneyn* DVD-julkaisu nousi vuonna 2006 viikolla 39 virallisen musiikki-DVD-listan toiseksi.

## Kappaleet
# Konsertin aloitus
# Zoo Station
# The Fly
# Even Better Than the Real Thing
# Mysterious Ways
# One
# Unchained Melody
# Until the End of the World
# New Year’s Day
# Numb
# Angel of Harlem
# Stay (Faraway, So Close!)
# Satellite of Love
# Dirty Day
# Bullet the Blue Sky
# Running to Stand Still
# Where the Streets Have No Name
# Pride (In the Name of Love)
# Daddy's Gonna Pay for Your Crashed Car
# Lemon
# With or Without You
# Love Is Blindness
# Can’t Help Falling in Love

## Lähteet
Liane Moriarty

**Liane Moriarty** (s. 1966) on australialainen kirjailija. Hänen kirjojaan on myyty maailmanlaajuisesti yli kuusi miljoonaa kappaletta.

Moriartyn teoksen *Big Little Lies* (suom. *Mustat valkeat valheet*, 2014) pohjalta on tehty HBO:n samanniminen minisarja. Myös teoksen *Nine Perfect Strangers* (suom. *Yhdeksän hyvää, kymmenen kaunista*, 2019) pohjalta on tehty Amazon Prime Videon televisiosarja. Myös hänen muista teoksistaan on tekeillä elokuvasovituksia.

Moriarty asuu perheensä kanssa Sydneyssä. Ennen kirjailijanuraansa hän työskenteli mainonnan ja markkinoinnin alalla sekä copywriterina.

## Suomennokset
* 
* 
* 
* 
* 
* 
* 
* 

## Lähteet

## Aiheesta muualla
* Liane Moriartyn verkkosivut 
* Liane Moriarty Kirjasampo.fi:ssä
Benevento Calcio

**Benevento Calcio** on italialainen jalkapalloseura Beneventosta, Campaniasta. Seura perustettiin alun perin vuonna 1929 ja uudelleen vuonna 2005. Kaudella 2023–2024 Benevento pelaa Serie C:ssä. Kaudella 2020–2021 joukkue pelasi Serie A:ssa.

## Aiheesta muualla

*Virallinen sivusto
One More Light (kappale)

**One More Light** on yhdysvaltalaisen rockyhtyeen Linkin Parkin kappale, joka julkaistiin 3. lokakuuta 2017. Kappale on esillä heidän seitsemännellä studioalbumillaan *[[One More Light]]*. Kappaleeseen tehty virallinen musiikkivideo julkaistiin 19. syyskuuta 2017.

## Kappaleet
**Digitaalinen single – remix**

## Kokoonpano
* Chester Bennington – laulu
* Mike Shinoda – koskettimet, piano, tuotanto, taustalaulu
* Brad Delson – kitara, tuotanto
* Dave "Phoenix" Farrell, bassokitara

## Lähteet
Rotimo (Vieremä)

**Rotimo** on Pohjois-Savossa Vieremällä Nissilän kylässä sijaitseva järvi.

## Maantietoa
Järven pinta-ala on 860 hehtaaria eli 8,6 neliökilometriä. Se on 5,1 kilometriä pitkä ja 2,7 kilometriä leveä. Järvi on muodostunut Kumpulanharjun taakse ja sen laskujoki on murtautunut harjun läpi lounaaseen päin. Harju kuuluu Iso-Iiltä alkavaan harjujaksoon, joka katoaa Pyhännällä savipeltojen maapeitteisiin. Sen järvenselkä on avoin ja se on koko järven kokoinen. Järven rannat ovat alavaa maata.

Järvessä on laskettu olevan 7 saarta. Niiden yhteispinta-ala on 3 hehtaaria, mikä on noin 0,3&nbsp;% järven kokonaispinta-alasta. Saarista yksi Rämeenniemi on yli hehtaarin suuruinen ja loput kuusi saarta ovat yli aarin kokoisia. Muita saaria ovat Voisaari, Suomensaari, Selkäsaari ja Lokkisaari.

Järvi on luodattu ja siitä on julkaistu syvyyskartat. Sen tilavuus on 26 miljoonaa kuutiometriä eli 0,026 kuutiokilometriä. Järven keskisyvyys on 3,1 metriä ja suurin syvyys on 12,9 metriä. Syvin kohta sijaitsee Selkäsaarelta yli 500 metriä etelään.

Järven rantaviivan pituus on 20 kilometriä, josta saarten rantaviivan yhteispituus on 2 kilometriä. Sen rannat ovat metsämaata, jota rikkoo järven lounaspuolella peltopalstat. Asutus on haja-asutusta, josta vain muutama kiinteistö sijaitsee rannan tuntumassa. Rannoille on rakennettu noin 40 vapaa-ajan asuntoa. Järven lounaispäässä sijaitsee Nissilän kylä, jonka läpi kulkee harjua seuraava yhdystie 8770. Tieltä haarautuu kummallekin puolelle järveä tiet, joista ranta-asutukselle tulee tiet.

## Vesistösuhteet
Järvi sijaitsee Vuoksen vesistössä (vesistöaluetunnus 04) Iisalmen reitin valuma-alueen (04.5) Salahminjärven valuma-alueella (04.54), jonka Rotimojoen alueeseen (04.546) järvi kuuluu. Järven vedenpinnan korkeus on 154,3 metriä mpy.

Valuma-alue saa pääosan vedestään Rahajoen valuma-alueelta (04.548), jonka laskujoki Rahajoki tulee Rahajärvestä (201&nbsp;ha), ja Petäjäjoen valuma-alueelta (04.547), joka laskee Petäjäjärvestä (25&nbsp;ha) Petäjäjokea myöten myös järven pohjoisosiin. Rotimojoen alueella on kolme yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Hällämö (88&nbsp;ha), Koiralampi, Kotilampi ja Mustalampi (2 ha), jotka laskevat järven luusuan viereen samaa laskuojaa myöten, sekä Hirvilampi (1 ha), joka sijaitsee järven itäpuolella sijaitsevalla Hirvisuolla.

Järven laskujoki Rotimojoki laskee 8,5 kilometrin päässä Salahminjärveen (520&nbsp;ha), jonka vedenpinta on 45 metriä alempana. Jokeen yhtyy oikealta Luvejoki, joka virtaa siihen pohjois-luoteesta.

## Lähteet
Castelo de São Jorge

**Castelo de São Jorge** (Pyhän Yrjänän linna) on keskiaikainen linna Alfaman kaupunginosassa Lissabonissa. Paikalla on ollut linnoitus ja roomalaisaikana, mutta vanhin osa nykyisestä linnasta on rakennettu 900-luvulla, kun alue oli maurien miehittämä. Vuonna 1147 ristiretkeläiset valtasivat sen neljän kuukauden piirityksen jälkeen. Linnan uusi isäntä Alfonso I laajensi rakennusta huomattavasti. 

Lissabonin maanjäristys 1755 raunioitti linnaa, jota on sittemmin entistetty. Linnan vaiheita esitellään historianäyttelyssä, mutta suuri osa vierailijoista tulee katsomaan muurilta avautuvia näkymiä kaupunkiin ja joelle.

## Lähteet

## Aiheesta muualla
USS Gambier Bay (CVE-73)

**USS Gambier Bay** (runkonumerot AVG-73, ACV-73 ja CVE-73) oli Yhdysvaltain laivaston Casablanca-luokan saattuetukialus, joka upposi 25. lokakuuta 1944 Samarin saaren taistelussa keisarillisen Japanin laivaston alusten tykkitulessa.

## Valmistus

Alus tilattiin Kaiser Shipbuilding Companyltä Vancouverista Washingtonista, missä köli laskettiin 10. heinäkuuta 1943. Alus laskettiin vesille 22. marraskuuta kumminaan rouva H. C. Zitsewitz ja otettiin palvelukseen 28. joulukuuta Astoriassa Oregonissa ensimmäisenä päällikkönään Hugh H. Goodwin. 

## Palvelus
San Diegossa suoritettujen vastaanottokokeiden jälkeen alus lähti 7. helmikuuta 1944 Pearl Harboriin mukanaan 400 sotilasta. Alus jatkoi matkaansa Marshalleille, missä se lennätti 84 lentokonetta täydennyksenä *[[USS Enterprise (CV-6)|USS Enterpriselle]]*. Tehtävänsä suoritettuaan alus palasi Pearl Harborin kautta San Diegoon, missä se kuljetti lentokoneita korjattavaksi sekä koulutti lentohenkilöstöä Etelä-Kalifornian rannikolla. Alus lähti 1. toukokuuta liittyäkseen kontra-amiraali H. B. Salladan tukiryhmään (TG52.11), joka oli Marshalleilla valmistautumassa Mariaanien maihinnousuun.

Aluksen lentokoneet tukivat 15. kesäkuuta Saipanilla maihinnousevia merijalkaväen sotilaita tuhoten tykistöasemia, joukkojenkeskityksiä, panssarivaunuja ja ajoneuvoja.

*Gambier Bay* osallistui 25. lokakuuta 1944 Leytenlahden taisteluun amiraali Clifton Spraguen taisteluosastossa. Se joutui amiraali Takeo Kuritan raskaiden yksiköiden tykistötuleen. Hävittäjä *[[USS Sheermann]]* pyrki tuloksetta suojaamaan *Gambier Bayta* keisarillisen Japanin laivastolta. Tykkituli sytytti ja pysäytti saattuetukialuksen, joka upposi kello 09.07. Pääosa aluksella olleista 800 merimiehestä pelastettiin Leytenlahdelta saapuneisiin maihinnousualuksiin.

## Lähteet
*

### Viitteet
Sorainen

**Sorainen** on sukunimi, joka on muun muassa seuraavilla suomalaisilla henkilöillä:

*Anna Sorainen (o.s. Savela) (s. 1972), televisiotoimittaja ja -juontaja, yrittäjä ja viestintäkonsultti
*Eeva-Liisa Sorainen (e. Mölsä) (s. 1957), kuvanveistäjä ja keraamikko
*Elina Sorainen (1943–2017), keraamikko
*Kalle Sorainen (e. Sandelin) (1893–1983), opettaja, filosofi ja kirjallisuuden tutkija
GP3 Belgian Grand Prix 2012

**GP3 Belgian Grand Prix 2012** oli GP3-kauden 2012 seitsemäs osakilpailu, joka ajettiin 1.–2. syyskuuta Circuit de Spa-Francorchamps'n moottoriradalla Belgiassa. Kilpailu ajettiin Formula 1:sten Belgian GP:n ohessa.

## Tulokset
### Lauantain kilpailu

* Kilpailu keskeytettiin Robert Creganin ulosajon vuoksi, joten kilpailusta jaettiin puolikkaat pisteet.

### Sunnuntain kilpailu

## Lähteet

## Aiheesta muualla
* GPUpdate.net
Anja Bargum

**Anja Viveca Helene Bargum** (s. 8. marraskuuta 1970 Helsinki) on suomalainen näyttelijä. Hän on työskennellyt ruotsinkielisessä improvisaatioteatteri Stjärnfallissa vuodesta 1997.

## Elämä ja ura
Anja Bargum syntyi kirjailija Johan Bargumin ja näyttelijä Anita Bergerin perheeseen. Toimittaja, tutkija Katja Bargum on hänen sisarensa. Hänen isoäitinsä oli kirjailija Viveca Hollmerus. Bargum opiskeli  Uppsalassa vuosina 1991–1994. Vuosina 1995–1999 hän opiskeli Teatterikorkeakoulussa.  

Bargum on näytellyt improvisaatioteatteri Stjärnfallin ohella muun muassa Suomen Kansallisteatterissa ja Unga Teaternissa. Hänen näyttämötehtäviään ovat muun muassa Marlène (ranskalaisen Francis Veberin näytelmä *Joka toiselle kuoppaa kaivaa*), Lucky (*[[Huomenna hän tulee|I väntan på Godot]]*) ja Martha (*[[Salainen puutarha|Den hemliga trädgården]]*). Vuonna 2015 Bargum näytteli Svenska Teaternin tuotannossa *Den älskande* Jean Sibeliuksen isosiskoa Lindaa.

Teatteriuransa ohella Bargum on näytellyt yhdessä elokuvassa ja muutamassa televisiotuotannossa. Yle TV2:n epookkidraamassa *[[Hovimäki]]* hän näytteli nuorta aatelisneito Sofia Ingbergiä.

Anja Bargumin puoliso on näyttelijä Niklas Häggblom (s. 1965).

## Filmografia
*Toiset tytöt (2015)
*Avsked (2010)
*Operaatio Stella Polaris (2003)
*Hovimäki (2002)

## Lähteet ja viitteet
*

## Aiheesta muualla
*Finlands svenska skådespelarförbund r.f / Bargum, Anja
*Ett rum på Nickby sjukhus
Nini Roll Anker

**Nicoline Magdalene Roll Anker** (3. toukokuuta 1873 Molde, Møre og Romsdal – 20. toukokuuta 1942 Asker) oli norjalainen kirjailija.

## Elämä
Ankerin vanhemmat olivat korkeimman oikeuden asessori, kaupunkineuvos, suurkäräjien jäsen Ferdinand Nicolai Roll ja Sophie Nicoline Knudtzon. Hän oli feministi, sosialisti ja pasifisti mutta liikkui myös seurapiireissä, ja hän sai lisänimen ”kuninkaallinen norjalainen hovikommunisti”. Hänen tuotantonsa käsittää 29 kaunokirjallista teosta sekä muistelmateos *Min venn Sigrid Undset*. Undset oli hänen ystävänsä.

Ankerin esikoisteos *I Blinde* ilmestyi 1898 salanimellä Jo Nein. Hän julkaisi salanimellä myöhemminkin, kolme teosta nimellä Kåre P, jota pidettiin nuorena, lupaavana miespuolisena kirjailijana. Salanimeä käyttämällä hän halusi irtautua kriitikoiden ja lukijoiden odotuksista ja ennakkoluuloista hänen sukupuolensa ja yhteiskunnallisen asemansa suhteen<. Novellikokoelma *Lill-Anna og de andre* ilmestyi 1906 kuitenkin jo omalla nimellä. Kirjallisen läpimurtonsa hän teki päiväkirjaromaanilla * Benedicte Stendal* (1909). Hänen merkittävin teoksena on 1915 ilmestynyt *Det svake kjøn*, joka ilmestyi 1924 lyhennettynä ja muokattuna. Sodanvastainen näytelmä *Kirken* (1922) oli suuri menestys.

Myyntimenestys *Huset i Søgaten* muodostaa historiallisen romaanitrilogian teosten *I amtmandsgaarden* ja *Under skraataket* kanssa. Sen taustana on hänen oma sukuhistoriansa.

Ankerin tuotanto on usein sijoitettu Norjan kirjallisuushistorian uusrealismiin, mutta Daniel Haakonsen on luonnehtinut sitä ”eettiseksi realismiksi”. *Den som henger i en tråd* kuuluu parhaisiin norjalaisiin työläisromaaneihin. Kirjailijantyönsä loppupuolella hän käsitteli useita naisen roolin kriittisiä kysymyksiä. *Enken* kertoo äidistä, joka näkee homoseksuaalisen poikansa mieluummin kuolleena kuin että asia tulee julkisuuteen. Postuumisti 1945 ilmestynyt *Kvinnen og den svarte fuglen* sisältää syytöksen naisia kohtaan. Minämuotoisessa kertomuksessa nainen muistelee vankilassa mennyttä elämäänsä. Nainen on menettänyt poikansa sodassa ja syyttää siitä miestään ja koko miessukupuolta mutta tunnustaa samalla osavastuunsa.

Kirjeessään Bjørnstjerne Bjørnsonlle Anker sanoo:

Anker on haudattu Oslon Vestre gravlund -hautausmaalle.

## Suomennetut teokset
* *Rihman varassa* (*Den som henger i en tråd*) suomentanut Heikki Välisalmi. Tampere: Työväen sivistysliitto, 1942.

## Lähteet

## Kirjallisuutta
* Jo Ørjasæter ja Tordis Ørjasæter: * Nini Roll Anker. En kvinne i tiden*, 2000
Vissarion

**Vissarion** on etunimi. Se on ollut etuinimenä tai kutsumanimenä seuraavilla henkilöillä:

* Vissarion (oik.*Sergei Torop*), venäläinen mystikko
* Vissarion Belinski, venäläinen kirjailija
* Besarion Džugašvili (, ], georgialainen suutari, Josif Stalinin isä
* Jotaarkka Aleksis Vissarion Pennanen, suomalainen teatteriohjaaja
* Vissarion Šebalin, neuvostoliittolainen säveltäjä

## Katso myös
* Bessarion
Johannes Rebmann

**Johannes Rebmann** (16. tammikuuta 1820 Gerlingen, Württemberg – 4. lokakuuta 1876 Korntal, Saksa) oli saksalainen lähetystyöntekijä ja löytöretkeilijä. Hän oli ensimmäinen eurooppalainen, joka tutki Afrikkaa Intian valtameren rannikolta päin. Hän löysi ensimmäisenä eurooppalaisena lumipeitteisen Kilimanjaron vuonna 1848, ja kollegansa Johann Krapfin kanssa Mount Kenyan vuonna 1849.

Rebmann opiskeli Sveitsissä Baselissa (Basler Mission) ja Englannissa Islingtonissa (Church Missionary Society). Hän työskenteli Itä-Afrikassa vuosina 1846–1875. Hänen kirjoituksensa ja hänen piirtämänsä kartta suuresta Njassajärvestä kiihdyttivät Niilin yläosiin kohdistuvaa tieteellistä tutkimusta.

Rebmann opetteli useita afrikkalaisia kieliä. Hän käänsi Markuksen evankeliumin kamban kielelle ja Luukkaan evankeliumin swahiliksi. 1850-luvulla hän laati njandžan sanakirjan, joka julkaistiin postuumisti vuonna 1877. Hän keräsi myös swahilin sanaston, jota Krapf mahdollisesti käytti swahilin sanakirjassaan.

Rebmann avioitui vuonna 1851 Emma Tylerin kanssa. Heidän ainoa poikansa kuoli vuonna 1854 vain muutaman päivän ikäisenä, ja Emma kuoli vuonna 1866.

Vuonna 1875 Rebmann palasi Eurooppaan sokeana ja asettui asumaan Stuttgartin lähelle Korntaliin. Keväällä 1876 hän nai leski Luise Friederiken (o.s. Däuble), mutta avioliitto ei kestänyt pitkään, sillä Rebmann kuoli keuhkokuumeeseen samana syksynä.

## Kilimanjaro
Rebmann oli kuullut afrikkalaisilta kertomuksia sisämaassa olevasta suuresta vuoresta, jonka huipulla on outoa valkoista ainetta, joka on kylmää ja hohtaa kuin hopea. Vuoren arveltiin olevan pahojen henkien vallassa. Eräällä retkellään 11. toukokuuta 1848 Rebmann näki Kilimanjaron noin 40 kilometrin etäisyydeltä ensimmäisenä eurooppalaisena. Näystä innostuneena hän palasi marraskuussa uudelle tutkimusretkelle. Tällöin hän teki lisää näköhavaintoja kahdesta huipusta ja kirjoitti niistä raportin, joka ilmestyi *Church Missionary Intelligencerissä* huhtikuussa 1849.

Raportti herätti laajalti hämmästystä ja epäuskoa. Monet pitivät mahdottomana, että lunta esiintyisi näin lähellä päiväntasaajaa. Erityisesti irlantilainen maantieteilijä William Desborough Cooley pilkkasi havaintoa ja piti sitä Rebmannin mielikuvituksen tuotteena. Epäusko jatkui, vaikka Rebmannin kollega Johann Krapf teki uusia näköhavaintoja vuoresta marraskuussa 1849.

Vuorelle yritettiin kiivetä vuodesta 1861 alkaen. Joulukuussa 1862 saksalainen Karl Klaus von der Decken pääsi noin 14&nbsp;000 jalan (4&nbsp;300 metrin) korkeuteen, mutta joutui palaamaan jouduttuaan lumimyrskyyn. Raportissaan hän kirjoitti: ”Eiköhän tämä vakuuta jääräpäisen Cooleyn.”

## Tunnustuksia
Vuonna 1852 Rebmann sai ranskalaisen Société de géographien hopeisen kunniamitalin. Hänen mukaansa on myös nimetty Rebmannin jäätikkö Kilimanjarolla.

## Lähteet
Äidin porsaat

**Äidin porsaat** () on ikivanha ruotsalainen laululeikki, joka on Skandinaviassa suosittu joululauluna. Laulu on ensi kerran äänitetty vuonna 1901. Sana *morsgris* viittaa äidin hemmottelemiin lapsiin, nykyään myös miessukupuoleen.

## Lähteet
The Boring Company

**The Boring Company** on  Elon Muskin vuoden 2016 lopulla perustama SpaceX:n tytäryhtiö, joka omistaa porauskalustoa ja jonka tarkoituksena on porata maanalaisia tunneleita. Musk on kertonut perustamisen syyksi Los Angelesin suurkaupungin ruuhkat ja tunneleiden olevan ratkaisu liikenneruuhkiin. Muskin mukaan maan alle voidaan porata tunneleita päällekkäin, ja tämän riittävän vaikka kuinka suuren kaupungin liikennetarpeisiin. Yritys aloitti koetunnelin poraamisen SpaceX:n tontilla Hawthornessa, Kaliforniassa. Tontti soveltui koetunnelin poraukseen koska tontilla ei tarvittu rakennuslupaa. Koetunneli oli 10 metriä leveä, 15 metriä pitkä ja 5 metriä syvä.

Yritys pyrkii nostamaan kaivuunopeutta ja pudottamaan tunnelien kaivamisen kustannuksia. Elon Muskin mukaan Yhdysvalloissa ei käytetä tunnelien tekemiseen lainkaan T&K-panoksia. Yritys aikoo tehdä 8,5 metriä leveiden tunneleiden sijaan 4,25 metriä leveitä tunneleita. Tämä pudottaa tunnelin poraamisen kustannuksen kolmasosaan tai neljäsosaan. Yritys myös aikoo kasvattaa kaluston tehon kolminkertaiseksi ja asentaa kalustoon sen tarvitseman jäähdytysjärjestelmän. Yritys aikoo myös tehdä kalustosta autonomiseen toimintaan kykenevää, jolloin kalusto ei tarvitse ihmistyövoimaa. Kalusto käyttää puolet ajasta poraamiseen ja puolet ajasta tukirakenteiden asentamiseen. Yritys pyrkii tekemään poraamisesta jatkuvaa ja tukirakenteiden asentamisen tapahtuvan poraamisen kanssa samanaikaisesti. Tarkoituksena on pudottaa tunneleiden tekemisen kustannus alle kymmenesosaan.

Los Angelesin kaupungilta saatu lupa antaa yrityksen jatkaa koetunnelin porausta Los Angelesin kansainväliselle lentoasemalle asti. Musk haluaisi jatkaa tunnelia lentoasemalta pohjoiseen päin Sherman Oaksiin. Yritys haluaisi kaivaa myös tunnelin Los Angelesin kaupungista länteen päin Culver Cityyn. Culver Cityn viranomaiset osoittivat huolensa siitä että yksityinen tunneli kilpailee kaupungin joukkoliikenteen kanssa. Yritys haluaisi kaivaa tunnelin New Yorkin kaupungin ja Washington D.C:n välille. Tunnelissa kulkisi hyperloop.

Yrityksen on spekuloitu kehittävän tunnelien porausteknologiaa osin maanalaisten rakenteiden rakentamiseksi Marsiin.

Yritys suunnitteli varainkeruutarkoituksessa myös liekinheittimen ja myi niitä 20&nbsp;000 kappaletta.

Kesäkuussa 2018 Chicagon kaupunki solmi sopimuksen tunnelin kaivamisesta kaupunkikeskustan ja O’Haren kansainvälisen lentoaseman välille. Lokakuussa 2020 uutisoitiin että tunnelia ei ryhdytty kaivamaan Chicagoon.

## Lähteet

## Aiheesta muualla
*The Boring Companyn kotisivut
GP3 Italian Grand Prix 2012

**GP3 Italian Grand Prix 2012** oli GP3-kauden 2012 kahdeksas ja viimeinen osakilpailu, joka ajettiin 8.–9. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.

## Tulokset
### Lauantain kilpailu

### Sunnuntain kilpailu

## Lähteet

## Aiheesta muualla
* GPUpdate.net
Osmium(IV)kloridi

**Osmium(IV)kloridi** eli **osmiumtetrakloridi** (OsCl4) on osmium- ja kloridi-ionien muodostama epäorgaaninen ioniyhdiste. 

## Ominaisuudet ja valmistus
Osmium(IV)kloridilla on kaksi eri kiderakennetta eli se on polymorfista. Matalan lämpötilan polymorfi on alkeiskopiltaan kuutiollinen ja väriltään ruskea. Korkean lämpötilan polymorfin rakenteessa osmium- ja kloridi-ionit muodostavat ketjumaisen rakenteen, jossa jokainen osmiumioni on koordinoitunut kuuteen kloridi-ioniin. Tämä polymorfi on väriltään mustaa. Osmium(IV)kloridi hydrolysoituu veden ja laimeiden happojen vaikutuksesta, mutta liukenee väkeviin happoliuoksiin ja klooriin. Aine myös reagoi kloridi-ionien kanssa muodostaen heksakloro-osmaattikomplekseja ([OsCl6]2-)

Matalan lämpötilan polymorfia valmistetaan osmiumtetroksidin ja tionyylikloridin välisellä reaktiolla. Korkean lämpötilan polymorfia valmistetaan puolestaan kuumentamalla osmiumia kloorin kanssa tai kuumentamalla osmiumtetroksidia ja tetrakloorimetaania kloorin läsnä ollessa.

## Lähteet